**Fedőlap**

**Az előterjesztés közgyűlés elé kerül**

**Az előterjesztés tárgyalásának napja: 2016. március 17.**

**Javaslat a Médiaközpont részére 2015. évi eszközvásárlásra megítélt összeg maradványa 2016. évi felhasználásának engedélyezésére**

**Előadók:** az oktatási, kulturális, ifjúsági és sport bizottság elnöke

a pénzügyi bizottság elnöke

a gazdasági és területfejlesztési bizottság elnöke

az ügyrendi, igazgatási és jogi bizottság elnöke

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** Mádai Balázs DVG Zrt. elnök-vezérigazgató

Belénessy Csaba, Crossborder Film Kft.

**Véleményező bizottságok:**

oktatási, kulturális, ifjúsági és sport bizottság 2016.03.08.

pénzügyi bizottság 2016.03.08.

gazdasági és területfejlesztési bizottság 2016.03.09.

ügyrendi, igazgatási és jogi bizottság 2016.03.09.

**A napirendi pont rövid tartalma:** A DVG Zrt. kérelmére a Közgyűlés a 128/2015.( III.19.) határozata 4. pontja értelmében támogatta, hogy a Médiaközpont működése érdekében a DVG Zrt. gépjárművet vásároljon. A DVG Zrt. még nem vásárolta meg a járművet, ezért kéri a megbízási szerződés eszközfejlesztésre odaítélt összegének átcsoportosítását 2016. évre.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 801-25/2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2016.02.25.

Ellenőrzés dátuma: 2016.02.26.

Törvényességi észrevétel: Van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések:

*L. Dudás Pálné 2016. márc.2.*

**JAVASLAT**

**a Médiaközpont részére 2015. évi eszközvásárlásra megítélt összeg maradványa 2016. évi felhasználásának engedélyezésére**

**Tisztelt Közgyűlés!**

A 128/2015. (III.19.) közgyűlési határozat 4. pontja értelmében a közgyűlés engedélyezte a DVG Zrt. részére egy gépjármű megvásárlását, és 4.349.638 Ft+ áfa összeget ítélt meg e célra. (1. számú melléklet)

2015. II. félévére a közgyűlés további 4.000.000 Ft + áfát biztosított a Médiaközpont eszközbeszerzésére.

Az eszközvásárlásra engedélyezett összeg felhasználása 2015. áprilistól és 2015. december végéig az alábbiak szerint alakult:

|  |  |
| --- | --- |
| Felhasználás | Nettó Ft |
| Április | 1.330.427 |
| Május | 272.972 |
| Június | 256.537 |
| Július | 129.000 |
| Augusztus | 7.402 |
| Szeptember | 6.323 |
| Október | 135.000 |
| November | 0 |
| December | 0 |
| **Összesen** | **2.131.971** |
| **Maradvány** | **6.211.977** |

Azaz a maradvány bruttó **7.889.211 Ft.**

A DVG Zrt. a mellékelt levelében kérte, hogy az eszközvásárlásra 2015-ben megítélt, de fel nem használt összeget 2016. évben gépjármű vásárlására fordíthassa. ( 2.számú melléklet)

A költségvetési rendelet 5.b. melléklet „Intézményi tartalék” terhére lehet a fenti összeget 2016. évre biztosítani.

A maradvány összegével, azaz 6.211.977,-Ft+ áfával csökkenteni kell a 2015. júniustól decemberig tartó időszakra megítélt megbízási díjat, tehát ennek összege 86.320.000,- Ft + áfáról 80.108.023,- Ft + áfára módosul.

Tekintettel arra, hogy a Médiarendszer működtetése esetében közbeszerzési eljárás szükséges, ami decemberig nem zajlott le, a közgyűlés decemberben 2016. március 31-éig hosszabbította meg a DVG Zrt-vel e tárgyban kötött megbízási szerződést, amely a cég kérésére automatikusan meghosszabbodhat június 30-áig.

A maradvány összegével kiegészítetten a Médiarendszer működtetésének díja 2016. január 1-je és 2016. március 31-e közötti időszakra 43.750.000,- Ft+áfáról49.961.977,- Ft +áfa összegre, június 30-áig történő hosszabbítás esetén 87.500.000.- Ft + áfáról 93.711.977,- Ft+áfára módosul. A módosítást a megbízási szerződésen is át kell vezetni, ez a szerződés 10. számú módosítása lesz.

Felmerülhet, hogy nem pontosan ennyi lesz a vásárolt jármű ára, a megbízási szerződés 3. módosítása értelmében indokolt esetben lehetséges az átcsoportosítás. ( A hatályos szerződés módosításokkal részeként a szerződésmódosítás az előterjesztés 3. számú melléklete)

Januárban ezt az előterjesztést a bizottságok, majd a közgyűlés levették a napirendjükről.

Az előterjesztést az oktatási, kulturális, ifjúsági és sportbizottság a március 8-ai ülésén tárgyalta és 8 igen, egyhangú szavazattal, a pénzügyi bizottság a március 8-ai ülésén 5 igen 2 tartózkodás szavazattal támogatta a határozati javaslatot.

A gazdasági és területfejlesztési bizottság a március 9-ei ülésén 6 igen szavazattal támogatta a határozati javaslatot, az ügyrendi, igazgatási és jogi bizottság szintén március 9-én tárgyalta az előterjesztést, és 5 igen, 2 tartózkodás szavazattal közgyűlési tárgyalásra alkalmasnak ítélte.

Fentiek alapján az alábbi határozati javaslatokat terjesztjük a Tisztelt Közgyűlés elé:

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016. (III.17.) határozata**

**a Médiaközpont részére 2015. évi eszközvásárlásra megítélt összeg maradványa 2016. évi felhasználásának engedélyezéséről**

1. Dunaújváros Megyei Jogú Város Közgyűlése engedélyezi, hogy a DVG Zrt. a Médiaközpont üzemeltetésre vonatkozó többször módosított megbízási szerződés értelmében eszközfejlesztésre és gépjárművásárlásra 2015.évre megítélt összeg fel nem használt részét, azaz **6.211.977,- Ft +áfát,** azaz bruttó **7.889.211,- Ft-**ot a DVG Zrt. 2016. évben gépjármű vásárlására fordítsa. A Közgyűlés az e pontban megjelölt összeget a 2016. évi költségvetési rendelet 5. melléklet „Kulturális, oktatási és ifjúsági feladatok” „dologi kiadások” előirányzat terhére biztosítja, a fedezetnövekedés forrása a költségvetési rendelet 5.b. melléklete „Intézményi tartalék” sor.

2. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016. évi költségvetési rendelet módosítása során vegye figyelembe.

**Felelős:**  - a költségvetés előkészítéséért:

a jegyző

- a költségvetés előkészítésében való közreműködésért:

a költségvetési és pénzügyi osztály vezetője

Határidő: a 2016. évi költségvetés módosításának időpontja

3. Dunaújváros Megyei Jogú Város Közgyűlése a médiarendszer működtetésének díját 2016. január 1-je és 2016. március 31-e közötti időszakra 49.961.977,- Ft +áfa összegben jóváhagyja, június 30-áig történő hosszabbítás esetén az összeg 93.711.977,- Ft+áfa.

4. Dunaújváros Megyei Jogú Város Közgyűlése felhatalmazza a polgármestert, hogy az 1. és 3. pont szerinti feladatellátásra vonatkozó - jelen határozat mellékletét képező - megbízási szerződés 10. számú módosításának aláírására, valamint a kötelezettség-vállalások teljesítésére.

**Felelős:** - a határozat végrehajtásáért:

a polgármester

- a határozat végrehajtásában való közreműködésért:

a jogi, szervezési és intézményigazgatási osztály vezetője

**Határidő a szerződés aláírására:** 2016. március 29.

**Határidő a kötelezettségvállalásra**: 2016. március 31.

Dunaújváros, 2016. március 17.

**Sztankovics László s.k. Pintér Attila s.k.**

**az oktatási, kulturális, ifjúsági a pénzügyi bizottság**

**bizottság elnöke elnöke**

**Hingyi László s.k. Tóth Kálmán sk.**

**a gazdasági és területfejlesztési az ügyrendi, igazgatási**

**bizottság elnöke és jogi bizottság elnöke**